Odense Adresse-Contoirs Efterretninger, 1830-12-06
Hertug Carl af Brunsvigs sidstmeldte Udsendings rette Navn er Baron Bender v. Biedenthal, en afskediget baierske Officeer, som han i London udløste af Kingsbench. Han blev grebet i en Skov, ikke langt fra Zorge, af Kapitain Berner. J Elrich havde han udgivet sig for en preussisk Greve og Gesandt; men i hans Vogn fandt Man, foruden en Mængde Vaaben, et stort Antal Proklamationer, daterede fra Frankfurt, men trykte i London. Natten førden 29 Novbr. bragtes han ind i Stokhuset ved Augustporten i Brunsvig, og der vil strax blive anlagt Proces imod ham. Efter den preussiske Statstidende fandtes mellem hans Papirer følgende Proklamation: "Vi Carl, af Guds Naade Hertug &c. opfordre vore troe Undersaatter til at understøtte den af Os befuldmægtigede Baron Bender v. Biedenthal. Vi ere beredte til at opfylde alle vore Undersaatters Ønsker, og bevilge dem, at de maae udvælge saadanne Personer af deres Midte, til hvilke de have Tillid, til at styre de offentlige Anliggender. Dog maae derfra udelukkes de, som ved strafværdige Gierninger have stræbt af fjerne Folk og Regjering fra hverandre, og det er vor Villie, at deres Eiendomme skulle konfiskeres og uddeles mellem de Fattigste af vore Undersaatter og dem, som ved denne Proclamations Udstædelse først slutte sig til Os Endvidere fandtes følgende Forordninger: "Vi Carl &c. beslutte som følger: Den Fuldmagt, som vi have meddeelt vor elskede Broder Hertug Vilhelm, skal, da den ikke har ført til det forønskede Maal, være ganske ophævet; vi overdrage samme til Ritmester Baron Bender v. Biedenthal. Da en staaende Hær ikke vilde være tilstrækkelig til Landets Forsvar mod fremmede Magter, og Vi ikke behøve en saadan til vor egen Tjeneste, skal den være ganske opløst, og Officererne saavelsom Underofficererne skulle beholde deres fulde Gehalt som Vartpenge. Alle vore Undersaat ter skulle mod billige Betingelser blive befriede for Tiende og Hoverie, og de Fattigste skulle slet ingen Afgifter eller Skatter erlægge. Til de forundte 3 Bevillinger hører. Konskriptionen ophæves. Folkets Repræsentanter skulle vælges med Stemmer efter Personernes Antal. Rettergangen skal føres ved Ledsvorne. For Tiende og Hoverie skal erlægges den halve Værdie. Halvdelen af alle Domainer og Regalier skulle tilfalde Staten. Enhver Menighed skal selv vælge og lønne sin Dommer, Præst og øvrige Embedsmænd. Tropperne ere opløste for at vise, at Man har Tillid til Folket, og at Jntet skal udrettes med Magt, men Alt med Godhed. Efterat Hertug Carl af Kurfyrsten af Hessen havde erholdt Anviisning om inden 2 Dage at forlade Fulda, begav han sig, ledsaget blandt Andre af Landskatsekretair Bolte, til Erfurt. Siden er han ankommen til Elrich ved Harzen, hvor han har samlet nogle hundrede Mand, og hvor det befrygtes at ville komme til blodige Optrin. Fra Brunsvig var der afgaaet derhen 60 Md. Jnfanterie, 50 Husarer og et Antal Frivillige af Borgergarden. Hertug, Carls Ordonnantsofficeer, Lieutenant v. Garssen, har ogsaa været hæftet, men blev atter løsladt, med befaling at trække sig tilbage til det Hannoverske, og paa samme Tid afsendte Landstænderne Landsyndicus Pricelius med Ærinde, til Frankfurt. Nogle Personer i Brunsvig, som forhen have hørt til det hemmelige Politie og ere befundne endnu at staae i strafværdige Forbindelser, have erholdt Arrest.